
“ A'r cigfrain a ddygent iddo fara a chig y bore, a bara a chig brydnawn: 
ac efe a yfai o'r afon.”—1 Bren, xvii., 6. 





Bu Ahab yn teyrnasu 
Ar Israel, deyrnas gref,— 
Efe a wnaeth 'r hyn allodd 
I herio Brenin nef. 

I Baal cyfododd allor, 
Cymerodd ef yn dduw ; 
Ond dial trwm yr Arglwydd 

Ddaeth arno ef, gwir yw. 


Elias a ddywedodd 
Wrth Ahab heb ddim braw, 
Na byddai am dair blynedd 
Un dafn o wlith na gwlaw ; 
Ac yna at afon Oerith 
Fe ffodd Elias wiw, 
Lle porthwyd ef, gan gigfrain, 
'Nol dyfal drefniad Duw. 


Pan sychodd dwfr yr afon, 
Oblegid nad oedd gwlaw, 
Dywedai'r Arglwydd wrtho : 
Dos i Sarepta draw ;— 

Ac yno, wrth borth y ddinas, 
Cyfarfu weddw gu. 

Yn casglu ychydig friwydd, 
A d'wedodd wrthihi: . 





“ Attolwg, dwg im' ychydig 
O ddwfr i'm corphyn gwyw, 

A thamaid bach o fara, 
Felsbyddwyf felly byw.” 

Medd hithau, '“'N enw'r Arglwydd 
Yr wyf fi mor dylawd, 

'Does geny' ond 'chydig olew 
A llonaid llaw o flawd.” 








“ Nac ofna,” meddai yntau, 
“ Gwna deisen fach i mi, 
A'r gweddill a fydd genyt 
Gwnai dy fab a thi ;— 
Yr Arglwydd a ddywedodd 
Y dyry it fara'n rhad:: 
Dy flawd a'th olew bery 
Nes rhoddir gwlaw i'r wlad.” 


A'r wraig, 'n ol gair Elias, 
A wnaeth fel hyn yn llon ; 
O'r blawd a'r olew cawsant 
Eu gwala flwyddyn gron, 
A phan fu farw plentyn 
Y wreigen weddw wiw, 
Elias a'i cofleidiodd, 
Gan alw ar ei Dduw : 


“O! Arglwydd Dduw, adfera 
Y bachgen hwn i'w fam,— 
Mae'r weddw, am ei golli, 
'N alarus iawn bob cam,” 
A'r Arglwydd, yn drugarog, 
Wrandawodd ar ei gri, 
A'r bachgen a ddychwelwyd 
Yn fyw i'r weddw gu. 


Mhen llawer iawn o ddyddiau 
Dywedai'r nefol Dad 
Wrth Elias, “ Dos at Ahab, 
A rhoddaf wlaw i'r wlad.” 
Pan glywodd Ahab hyny, 
Fe'i cwrddodd ef yn hy : 
“ Ai ti yw'r gwr,” gofynodd, 
* Yn blino Israel sy?” 


O, E, Jones a'i Gyf. Argraffwyr, Llanrwst, 


“ Ni flinais i mo Israel, 
Ond ti a thŷ dy dad : 
Wrth rodio yn ol Baalim, 
Sydd yn dinystrio'r wlad, 
I Carmel casgla Israel, 
A'r gau-brophwydi 'nghyd, 
Prophwydi Baal dwyllodrus, 
Y rhai sy'n rhwydo'r byd.” 


Prophwydi Baal wnaent allor 
Yn fuan iddo ef, 

A. gwaeddent ar yr eilun, 
Yn chwerw iawn eu llef, 

O'r bore hyd ganol-ddydd,— 
Ond nid atebai ddim, 


— Er tori eu enawd â chyllell 


Ac âg ellynod llym, 


Yna dywedodd Elias 
“ O, neswch ataf fì ;” 

Ac wedi gwneuthur hyny, 
Gweddiai ef yn hy : 

“O Arglwydd Dduw y duwiau, 
Amlyga d' allu mawr, 

A dangos fod yr offrwm 
Yn gymeradwy 'n awr.” 


Yna tên yr Arglwydd 
A syrthiodd yn ddioed, 
Ac ysodd y poeth offrwm, 
Y ceryg, 'nghyd a'r coed ; 
A'r bobl a waeddasant : 
“ Yr Arglwydd, Ef sy' Dduw,” 
A'r gau-brophwydi laddwyd, 
Ni 'dawyd un yn fyw. 






Elias a ddywedodd 
Wrth Ahab, “ Fe ddaw gwlaw,” 
Ac wrth ei weddi cododd 
Cwmwl fel cledr llaw ; 
A'r ddaear sech a fwydodd, 
Y dyfroedd a'i hamdodd,— 
Ond Elias, i'r anialwch, 
Rhag ofn Jezebel ffodd, 


Ac fel yr oedd yn cysgu, 
Daeth ato Angel glân, 
Ac a wnaeth iddo fwyta, 
I'w gadarnhau ymla'n, 
'Trwy rym yr ymborth hwnw, 
Âm ddeugain nydd bu fyw, 
Yn cerdded yn ddiflino 
Nes daeth i fynydd Duw, 


Drachefn rhybuddiodd Ahab, 
Drwy archiad Duw y nef, 
Oherwydd ei bechodau 
Doi dial arno ef ; 
Yn fuan wed'yn cafodd 
'R hen Ahab farwol glwy”, 
A'r cŵn, lle lladdwyd Naboth, 
Ei waed lyfasant hwy. 


Yn awr, pan ddaeth yr amser 
I Elias ado'r byd, 
Ffarweliodd â'i gyfeillion, 
A'r holl brophwydi 'nghyd ; 
Ac wele, cerbyd tanllyd 
I fyny a'i cipiodd ef, 
A dyrchodd oddi wrthynt 
I lân drigfanau'r nef. 





